A4-0200/98

Ψήφισμα σχετικά με την ανακοίνωση της Επιτροπής: Περιβαλλοντικοί φόροι και επιβαρύνσεις στην Ενιαία Αγορά (COM(97)0009 -C4-0179/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0009 -C4-0179/97),

- έχοντας υπόψη τα άρθρα 92 και 93 της Συνθήκης ΕΚ,

- έχοντας υπόψη το άρθρο 99 της Συνθήκης ΕΚ,

- έχοντας υπόψη το άρθρο 130Ρ της Συνθήκης ΕΚ,

- έχοντας υπόψη την κοινοτική πειθαρχία σχετικά με τις κρατικές ενισχύσεις υπέρ του περιβάλλοντος ((EE C 72 της 10.3.1994, σελ. 3.)),

- έχοντας υπόψη τη Λευκή Βίβλο της Επιτροπής «Ανάπτυξη, Ανταγωνιστικότητα και Απασχόληση - Προκλήσεις και Μέσα για την είσοδο στον 21ο Αιώνα» (COM(93)0700),

- έχοντας υπόψη την Πράσινη Βίβλο της Επιτροπής «Προς ένα δίκαιο και αποτελεσματικό καθορισμό των τιμών στις μεταφορές - Στρατηγική παρέμβασης για την ενσωμάτωση των εξωτερικών στοιχείων κόστους στις μεταφορές στην Ευρωπαϊκή Ένωση» (COM(95)0691),

- έχοντας υπόψη τα συμπεράσματα της Προεδρίας του Ευρωπαϊκού Συμβουλίου του Λουξεμβούργου του Νοεμβρίου 1997 (Διάσκεψη Κορυφής για την Απασχόληση),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών, της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Έρευνας, Τεχνολογικής Ανάπτυξης και Ενέργειας (A4-0200/98),

A. χαιρετίζει την πρωτοβουλία της Επιτροπής να εκπονήσει ανακοίνωση σχετικά με τους περιβαλλοντικούς φόρους και επιβαρύνσεις,

Β. χαιρετίζει όλες τις πρωτοβουλίες των κρατών μελών σχετικά με τους περιβαλλοντικούς φόρους και επιβαρύνσεις,

Γ. λαμβάνοντας υπόψη ότι η Ευρωπαϊκή Ένωση και τα κράτη μέλη πρέπει να λάβουν πρόσθετα μέτρα προκειμένου να εκπληρώσουν τις υποχρεώσεις που ανέλαβαν στο Ρίο και στο Κιότο,

Δ. λαμβάνοντας υπόψη ότι στα κράτη μέλη υπάρχουν ήδη ή συζητούνται προς εισαγωγή στα φορολογικά συστήματα πολλά περιβαλλοντικά στοιχεία, όπως π.χ. ο ενεργειακός φόρος στο διοξείδιο του άνθρακος ή η αύξηση του φόρου προστιθέμενης αξίας για την κατανάλωση ενέργειας,

Ε. έχοντας υπόψη τη δέσμευση της Αυστριακής Προεδρίας για περαιτέρω πρόοδο στις φορολογικές προτάσεις που αφορούν ενεργειακά προϊόντα και τις προσπάθειες της Ομάδας Monti προς την ίδια κατεύθυνση,

1. εκφράζει τη λύπη του για το γεγονός ότι η Επιτροπή, στην ανακοίνωσή της, δεν προέβη σε καμία νέα δήλωση όσον αφορά τους περιβαλλοντικούς φόρους[semigr ]

2. επιδοκιμάζει την ανακοίνωση της Επιτροπής, τονίζει, ωστόσο, ότι μοναδικός της σκοπός είναι να διευκρινίσει τον τρόπο με τον οποίο οι εθνικοί περιβαλλοντικοί φόροι και οι επιβαρύνσεις μπορούν να εναρμονισθούν με το κοινοτικό δίκαιο όσον αφορά την εσωτερική αγορά[semigr ] ελπίζει ότι η Επιτροπή θα εξετάσει στο μέλλον το ζήτημα των ευρύτερων οικονομικών συνεπειών των περιβαλλοντικών φόρων και επιβαρύνσεων, συμπεριλαμβανομένων και των συνεπειών τους για την δημιουργία και την κατάργηση θέσεων απασχόλησης καθώς και για την διεθνή ανταγωνιστικότητα[semigr ]

3. ζητεί από την Επιτροπή να παρουσιάσει κοινούς προσανατολισμούς, δεσμευτικού και μη δεσμευτικού χαρακτήρα, οι οποίοι θα αφορούν τον τρόπο με τον οποίο περιβαλλοντικοί φόροι θα μπορούσαν να επιβληθούν από ένα μεγάλο αριθμό κρατών μελών με τον ίδιο στόχο και κατά τρόπο ουδέτερο όσον αφορά τον ανταγωνισμό[semigr ]

4. εκφράζει τη λύπη του για το γεγονός ότι η Συνθήκη του Άμστερνταμ δεν σηματοδότησε καμία πρόοδο όσον αφορά τη διευκόλυνση της λήψης αποφάσεων σχετικά με τους περιβαλλοντικούς φόρους σε επίπεδο ΕΕ[semigr ]

5. καλεί την Επιτροπή να υποβάλει προτάσεις σχετικά με την περιβαλλοντική φορολόγηση βάσει του Άρθρου 130Σ της Συνθήκης ΕΚ[semigr ]

6. τονίζει ότι, παρ' όλο που κατά την κατάρτιση της Συνθήκης για την ΕΕ δεν ελήφθησαν υπόψη τα μέσα για την εφαρμογή της περιβαλλοντικής πολιτικής και που στο νέο σχέδιο συνθήκης δεν επιτυγχάνεται καμία αξιοσημείωτη πρόοδος στον περιβαλλοντικό τομέα, ο στόχος αυτός θα πρέπει να παραμείνει ως πρωταρχικής προτεραιότητας[semigr ]

7. επισημαίνει ότι το Δικαστήριο έχει μέχρι στιγμής δώσει μιαν άκρως περιοριστική ερμηνεία των περιβαλλοντικών εισφορών στο νομικό πλαίσιο της Κοινότητας[semigr ]

8. θεωρεί σημαντικό να προωθήσει η Ευρωπαϊκή Ένωση τη χρησιμοποίηση περιβαλλοντικών φόρων σε διεθνές επίπεδο, για παράδειγμα στο πλαίσιο του ΠΟΕ[semigr ]

9. καλεί την Επιτροπή να υποβάλει αμέσως προτάσεις όσον αφορά την εκ μέρους όλων των κρατών μελών εφαρμογή των οικονομικών μέσων που αποσκοπούν στον περιορισμό της ρύπανσης και της μη βιώσιμης χρησιμοποίησης των φυσικών πόρων[semigr ]

10. επισημαίνει ότι πρέπει να καθοριστούν ελάχιστα επίπεδα περιβαλλοντικών φόρων μέσω ενός αποτελεσματικού συντονισμού των κρατών μελών, προκειμένου να επιτευχθεί η ταχύτερη εφαρμογή της αρχής «ο ρυπαίνων πληρώνει»[semigr ]

11. καλεί την Επιτροπή και τα κράτη μέλη να βελτιώσουν τον συντονισμό, ιδίως μεταξύ των πολιτικών ανταγωνισμού, εσωτερικής αγοράς, φορολογίας και γεωργίας, προκειμένου να καταστεί σαφής η απάντηση στην ερώτηση ποιό νομικό πλαίσιο πρέπει να εφαρμόσουν τα κράτη μέλη όταν επιθυμούν να θεσπίσουν περιβαλλοντικούς φόρους και επιβαρύνσεις[semigr ] θεωρεί ότι η αποσαφήνιση του νομικού πλαισίου των περιβαλλοντικών φόρων και επιβαρύνσεων που παρέχει η Επιτροπή στο έγγραφό της είναι το κατάλληλο εναρκτήριο λάκτισμα για μια συζήτηση, η οποία στο μέλλον θα ενταθεί, για το πώς θα πρέπει να χρησιμοποιηθεί η έννοια της επικουρικότητας σε αυτόν τον τομέα[semigr ]

12. καλεί την Επιτροπή να αξιολογήσει τη συμβατότητα των περιβαλλοντικών φόρων στα κράτη μέλη με τη νομοθεσία της ΕΕ[semigr ]

13. ζητεί επιμόνως από την Επιτροπή να μεριμνήσει ώστε να καταργηθούν στα κράτη μέλη οι συγκεκαλυμμένες επιδοτήσεις προς οικονομικές δραστηριότητες ή προϊόντα που προκαλούν μεγάλη ρύπανση[semigr ]

14. καλεί την Επιτροπή και τα κράτη μέλη να προωθήσουν την παροχή πληροφοριών στους καταναλωτές όσον αφορά τον περιβαλλοντικό τομέα, να προωθήσουν την επαγγελματική κατάρτιση του εκπαιδευτικού προσωπικού όσον αφορά την ένταξη περιβαλλοντικών πτυχών στην εκπαίδευση, να επιταχύνουν την ανάπτυξη ανανεώσιμων ενεργειακών πηγών και να παράσχουν πληροφορίες όσον αφορά τις εμπειρίες των κρατών μελών στον τομέα των περιβαλλοντικών εισφορών[semigr ] θεωρεί ότι η ένταξη περιβαλλοντικών πτυχών στην εκπαίδευση μπορεί να αποτελέσει επίσης αντικείμενο της δράσης των διαρθρωτικών ταμείων[semigr ]

15. επισημαίνει ότι η χρησιμοποίηση περιβαλλοντικών εισφορών στα κράτη μέλη θα μπορούσε να στρεβλώσει τον ανταγωνισμό στην εσωτερική αγορά, λόγω αυτού λοιπόν είναι ευκταίο να επιβληθούν τέτοιες εισφορές από όλα μαζί τα κράτη μέλη, και ότι οι περιβαλλοντικοί στόχοι θα μπορούσαν να επιτευχθούν καλύτερα στο σύνολό τους με τη λήψη μέτρων σε κοινοτικό επίπεδο[semigr ] ως εκ τούτου προτρέπει την Επιτροπή να εκφέρει τη γνώμη της σχετικά με την προσφυγή στην ομόφωνη λήψη αποφάσεων όσον αφορά την εναρμόνιση των νομοθεσιών περί φορολογίας[semigr ]

16. καλεί την Επιτροπή να επιδείξει επαρκή ευελιξία κατά την αξιολόγηση των εισφορών στα κράτη μέλη, αλλά πάντα σε πλαίσιο σεβασμού της εσωτερικής αγοράς[semigr ]

17. καλεί την Επιτροπή, σε περίπτωση συγκρούσεως συμφερόντων μεταξύ εσωτερικής αγοράς και περιβάλλοντος, να χρησιμοποιεί το περιθώριο ερμηνείας που διαθέτει υπέρ της περιβαλλοντικής πολιτικής και να μην επιτρέπει σε καμία περίπτωση να ισχύει ως επιχείρημα κατά της λήψης περιβαλλοντικών μέτρων η απλή επίκληση στρεβλώσεων του ανταγωνισμού[semigr ]

18. υπογραμμίζει ότι απλώς και μόνο το γεγονός ότι μια φιλοπεριβαλλοντική τεχνολογία είναι περισσότερο διαδεδομένη σε ένα κράτος μέλος παρότι σε ένα άλλο δεν αποτελεί επιχείρημα κατά της προώθησης από τα κράτη μέλη της εν λόγω τεχνολογίας[semigr ]

19. καλεί τα κράτη μέλη να τηρούν και στον τομέα του περιβάλλοντος ένα νέο ευρωπαϊκό «κώδικα συμπεριφοράς» φορολογικής πολιτικής, που πρόκειται να καταρτισθεί, ο οποίος θα συμβάλλει ιδιαίτερα στην αποτροπή του ντάμπινγκ των περιβαλλοντικών φόρων και της δημιουργίας φορολογικών μειονεκτημάτων για τον παράγοντα εργασία. Μόνον έτσι θα μπορέσει το μέσο της περιβαλλοντικής φορολογίας να εφαρμοσθεί μακροπρόθεσμα κατά αποτελεσματικό τρόπο στην Κοινότητα, χωρίς να δημιουργούνται εμπόδια στην απρόσκοπτη λειτουργία της εσωτερικής αγοράς[semigr ]

20. καλεί την Επιτροπή να συμβάλει, με συστάσεις προς τα κράτη μέλη, στη μετάθεση της φορολογικής επιβάρυνσης από τον παράγοντα εργασία στον παράγοντα ανάλωση του περιβάλλοντος[semigr ]

21. επισημαίνει ότι η παρούσα ανακοίνωση της Επιτροπής, «Περιβαλλοντικοί φόροι και επιβαρύνσεις στην ενιαία αγορά», πρέπει να θεωρείται αρχικό βήμα προς την κατεύθυνση ενός περιβαλλοντικού προγράμματος-πλαισίου, δεδομένου ότι δείχνει στα κράτη μέλη σε ποιους τομείς έχει ήδη λάβει χώρα μεταβίβαση αρμοδιοτήτων προς την Κοινότητα. Είναι προς το συμφέρον όλων των κρατών μελών η αποφυγή της επανεθνικοποίησης της περιβαλλοντικής πολιτικής και η θεώρηση της παρούσας ανακοίνωσης ως ώθησης για μια κοινή περιβαλλοντική πολιτική και στο φορολογικό τομέα, που θα έπρεπε να συνιστά περιβαλλοντικώς επωφελή κοινοτικό οικονομικό πόρο[semigr ]

22. αναγνωρίζει τις προσπάθειες της Επιτροπής να καταπολεμήσει νέους φραγμούς της αγοράς, οι οποίοι ενδέχεται να θεσπισθούν από τα κράτη μέλη με την πρόφαση της προστασίας του περιβάλλοντος[semigr ] υπενθυμίζει όμως ότι δεν πρέπει να θιγεί το δικαίωμα ορισμένων κρατών μελών, όπως η Αυστρία, η Φινλανδία και η Σουηδία, να προστατεύσουν το υψηλό επίπεδο της περιβαλλοντικής πολιτικής τους μέσω της εφαρμογής της παραγράφου 4 του άρθρου 100Α της Συνθήκης ΕΚ[semigr ]

23. θεωρεί όμως εξίσου σημαντικό οι σοβαρές προσπάθειες για την επίλυση σημαντικών περιβαλλοντικών προβλημάτων που αντιμετωπίζουν πολλές περιοχές της Ένωσης να μην εμποδίζονται από τους συμμετέχοντες στην αγορά, τα κράτη μέλη ή τους κοινοτικούς φορείς με την πρόφαση της προστασίας του ελεύθερου ανταγωνισμού, με αποτέλεσμα να καθίσταται αδύνατη ή να επιβραδύνεται η επίτευξη πραγματικής προόδου στον τομέα των περιβαλλοντικών φόρων[semigr ] θεωρεί επίσης απαραίτητο να λαμβάνονται υπόψη οι ανάγκες στον τομέα της προστασίας του περιβάλλοντος και των περιβαλλοντικών φόρων οι οποίες θα προκύψουν από ενδεχόμενες διευρύνσεις της Κοινότητας[semigr ]

24. καλεί την Επιτροπή να λάβει μέτρα για να διευκολυνθεί η εναρμόνιση των οικονομικών πολιτικών σε τομείς όπως η ενέργεια και οι μεταφορές[semigr ]

25. καλεί την Επιτροπή να προωθήσει τη χρησιμοποίηση περιβαλλοντικών εισφορών στα κράτη μέλη με στόχο την προώθηση της λειτουργίας της αγοράς[semigr ]

26. καλεί την Επιτροπή να πραγματοποιήσει μελέτη σχετικά με τη χρησιμοποίηση περιβαλλοντικών εισφορών και τις περιβαλλοντικές επιπτώσεις στους ακόλουθους τομείς:

- νερό

- ενέργεια

- μεταφορές (εμπορευματικές μεταφορές, αυτοκίνητα και αεροπορία)

- συσκευασία

- δομικά έργα

- χημικά φυτοφάρμακα

- λιπάσματα και διαρροή των λιπασμάτων

- χλωριωμένες ενώσεις σε βιομηχανικές διεργασίες[semigr ]

27. καλεί την Επιτροπή να προτείνει περιβαλλοντικές εισφορές της ΕΕ για συγκεκριμένα προϊόντα[semigr ]

28. καλεί όλους όσοι συμμετέχουν στη διαδικασία λήψεως αποφάσεων, και ιδιαίτερα το Συμβούλιο, να προωθήσουν ταχέως την έγκριση οδηγίας σχετικά με την επιβολή ενεργειακού φόρου επί του διοξειδίου του άνθρακα, καθώς και οδηγίας σχετικά με την αναδιάρθρωση του κοινοτικού νομοθετικού πλαισίου για τη φορολόγηση ενεργειακών προϊόντων[semigr ]

29. αναγνωρίζει ότι, ενόσω δεν εισάγεται ενεργειακός φόρος επί των εκπομπών διοξειδίου του άνθρακα σε ευρωπαϊκό επίπεδο, τα κράτη μέλη έχουν συμφέρον να λάβουν εθνικά μέτρα στον εν λόγω τομέα τα οποία δεν θα έχουν συνέπειες για τον ανταγωνισμό[semigr ] για τον λόγο αυτό ζητεί από της Επιτροπή να εξετάσει εάν μπορεί να προτείνει τροποποίηση της οδηγίας περί του φόρου προστιθεμένης αξίας με στόχο να καταστεί δυνατή η εισαγωγή υψηλότερου συντελεστή του φόρου προστιθέμενης αξία επί της ενέργειας[semigr ]

30. καλεί την Επιτροπή να προβεί σε επισκόπηση των περιβαλλοντικών φόρων και επιβαρύνσεων που εφαρμόζονται στις χώρες της Κεντρικής και Ανατολικής Ευρώπης οι οποίες έχουν υποβάλει αίτηση προσχώρησης στην Ευρωπαϊκή Ένωση[semigr ]

31. καλεί την Επιτροπή να δρομολογήσει περισσότερο εκτεταμένη έρευνα όσον αφορά την οικονομική μοντελοποίηση των περιβαλλοντικών φόρων, και ειδικότερα να συμβάλει στην άμβλυνση των διαφορών ανάμεσα στα μοντέλα και να ενσωματώσει τις δυναμικές και πολλαπλές επενέργειες στην ανάλυση των δεσμών μέτρων[semigr ]

32. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.